**ANUNȚ CONCURS**

Agenţia Județeană pentru Ocuparea Forţei de Muncă Mehedinți, cu sediul în Dr.Tr.Severin, B-dul Carol I, nr. 3, organizează concurs de recrutare în vederea ocupării unei funcţii publice de execuție vacante în baza art. VII din OUG nr. 115/2023 – alin.(3) și art. VII alin.(7)/XI din OUG 121/2023 pentru modificarea și completarea Codului administrativ, în data de 13.12.2024, ora 11:00 (proba scrisă), la sediul agenţiei.

Funcția publică scoasă la concurs:

* Inspector, clasa I, grad superior, COMPARTIMENT ECONOMIE SOCIALĂ ȘI CENTRU DE CONSILIERE PENTRU PERSOANE CU DIZABILITATI - 416084

Condiţii necesare participarii la concursul pentru ocuparea funcţiei publice de executie vacante:

*Studii de specialitate*

- studii universitare de licenţă absolvite cu diplomă de licenţă sau echivalentă;

*Cunoștințe teoretice în domeniul tehnologiei informației (necesitate și nivel de cunoaștere*)

* Cunoştinţe Operare, Procesare de text - MS Word, nivel de baza, se dovedeşte prin documente specifice
* Cunoştinţe Operare, Calcul tabelar - MS Excel, nivel de baza, se dovedeşte prin documente specifice
* Cunoştinţe Operare, Informaţie şi comunicare - Internet, nivel de baza, se dovedeşte prin documente specifice

*Vechime minimă în specialitatea studiilor* necesare exercitării funcţiei publice: 7 ani;

Durata timpului de lucru este de 40 de ore pe săptămână, respectiv luni – joi 08.00 – 16.30, vineri 08.00 – 14.00.

**Înscrierile se fac în perioada 11.11.2024 - 02.12.2024**.

 Dosarul de concurs va conţine în mod obligatoriu:

1. formularul de înscriere prevăzut la art.137 pct. I din Anexa nr. 10 la O.U.G. nr.57/2019, cu modificările şi completările ulterioare;
2. copia actului de identitate;
3. copia actului doveditor emis de autoritățile competente, în cazul în care a intervenit schimbarea numelui consemnat în certificatul de naștere;
4. copia carnetului de muncă şi după caz, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului, potrivit prevederilor din OUG 57/2019, cu modificările și completările ulteriore ;
5. copii ale diplomelor de studii, certificatelor şi altor documente care atestă efectuarea unor specializări şi perfecţionări, după caz;
6. copia adeverinţei care atestă starea de sănătate corespunzătoare, eliberată cu cel mult 6 luni anterior demarării etapei de selecţie de către medicul de familie al candidatului, şi a avizului psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;
7. cazier judiciar;
8. declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică;
9. declaraţia pe propria răspundere, prin completarea rubricii corespunzătoare din formularul de înscriere, privind faptul că, în ultimii 3 ani, persoana nu a fost destituită sau nu i-a încetat contractul individual de muncă pentru motive disciplinare.

Cazierul judiciar poate fi înlocuit cu o declaraţie pe propria răspundere prin completarea rubricii corespunzătoare din formularul de înscriere. În acest caz, candidatul declarat admis la proba de verificare a eligibilităţii şi care nu a solicitat expres la înscrierea la concurs preluarea informaţiilor direct de la autoritatea sau instituţia publică competentă are obligaţia să completeze dosarul de concurs pe tot parcursul desfăşurării etapei de selecţie, dar nu mai târziu de data şi ora organizării interviului, sub sancţiunea neemiterii actului administrativ de numire în funcţia publică. În situaţia în care, la înscrierea la concurs, candidatul solicită expres preluarea informaţiilor direct de la autoritatea sau instituţia publică competentă, extrasul de pe cazierul judiciar se solicită potrivit legii şi procedurii aprobate la nivel instituţional

Conform dispozițiilor art.VII alin.(5) din OUG nr.121/2023 coroborate cu cele ale art.38 ali.(7) din Anexa 10 la OUG nr.57/2019, cu modificările și completările ulterioare, modelul orientativ al afeverinței eliberate de angajator pentru perioada lucrată care atestă vechimea în muncă și în specialitatea studiilor este prevăzut la art.137 lit.e) din Anexa 10 la OUG nr.57/2019, cu modificările și completările ulterioare.

Copiile după actele prevăzute la lit. b-e se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei de concurs. Persoană de contact: Severineanu Alina – consilier superior, tel. 0252.319.029; email: .alina.severineanu.mh@anofm.gov.ro.

**Modalitatea de înscriere la concurs**

Potrivit dispozițiilor art. VII alin. (17) din OUG nr. 121/2023, dosarul de concurs se poate depune personal de către candidat, se poate transmite prin intermediul unui serviciu de curierat sau se poate transmite în format electronic, la adresa de e-mail indicată de autoritatea sau instituţia publică în anunţul de concurs. Dosarelor de concurs transmise de candidaţi la adresa de e-mail indicată de autoritatea sau instituţia publică în anunţul de concurs după terminarea programului de lucru al autorităţii sau instituţiei publice, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen.

Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării concursului.

**Condiții de ocupare a unei funcții publice potrivit art. 465 din Codul administrativ**

1. Poate ocupa o funcţie publică persoana care îndeplineşte următoarele condiţii:
	1. are cetăţenia română şi domiciliul în România;
	2. cunoaşte limba română, scris şi vorbit;
	3. are vârsta de minimum 18 ani împliniţi;
	4. are capacitate deplină de exerciţiu;
	5. este apt din punct de vedere medical şi psihologic să exercite o funcţie publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităţilor specializate acreditate în condiţiile legii;
	6. îndeplineşte condiţiile de studii şi vechime în specialitate prevăzute de lege pentru ocuparea funcţiei publice –( conform anuntului de concurs);
	7. dovedeşte prin certificat sau, după caz, prin alt tip de document absolvirea unei perfecţionări sau specializări stabilite expres de lege pentru ocuparea unor funcţii publice;

g indice 1) are cunoştinţe teoretice în domeniul tehnologiei informaţiei, nivel utilizator începător; (nu se aplică funcţiilor publice vacante şi temporar vacante care se ocupă prin concurs organizat în condiţiile prevăzute la art. VII şi art. XV din OUG nr. 121/2023)

g indice 2) îndeplineşte condiţia de ocupare a postului referitoare la obţinerea unui aviz sau a unei autorizaţii, în condiţiile legii, în situaţia în care pentru funcţia publică respectivă este prevăzută ca obligatorie această condiţie de ocupare a postului, justificată de îndeplinirea unor atribuţii care necesită un astfel de aviz sau autorizaţie;

* 1. nu a fost condamnată pentru săvârşirea unei infracţiuni contra umanităţii, contra statului sau contra autorităţii, infracţiuni de corupţie sau de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face-o incompatibilă cu exercitarea funcţiei publice, cu excepţia situaţiei în care a intervenit reabilitarea, amnistia post-condamnatorie sau dezincriminarea faptei;
	2. nu le-a fost interzis dreptul de a ocupa o funcţie publică sau de a exercita profesia ori activitatea în executarea căreia a săvârşit fapta, prin hotărâre judecătorească definitivă, în condiţiile legii;
	3. nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 3 ani;
	4. nu a fost lucrător al Securităţii sau colaborator al acesteia, în condiţiile prevăzute de legislaţia specifică;
	5. i s-a aplicat una dintre modalităţile de ocupare a funcţiilor publice prevăzute la art. 466 alin. (2).

 Persoană de contact: Severineanu Alina – consilier superior, tel. 0252.319.029; email: .alina.severineanu.mh@anofm.gov.ro

Afișat în data de 11.11.2024 la sediul și pe pagina de internet a Agenţiei Județene pentru Ocuparea Forţei de Muncă Mehedinți.

DIRECTOR EXECUTIV,

Adrian BIDILICI